
السلام عليكم ورحمة الله وبركاته. 

الحمد لله رب العالمين, والصلاة والسلام على أشرف المرسلين» سيدنا 
حمد» وعلى آله وصحبه ومن تبعهم بإحسان إلى يوم الدين. 

أما بعد: 

أهلا وسهلا ومرحبًا بإخواني وأخواتي. وأهلي, وأحبابي, وأسأل الله - 
سبحانه وتعالى- الذي جمعنى وإياكم في هذه الساعة الباركة على 
طاعته» أن يجمعني وإياكم في جنته ودار كرامته, مع النبيين» والصديقين, 
والشهداء» والصالحين, وحسن أولئك رفيقًا. 


وبعد: 


"الأدب مع الخلق" من سلسلة "على هدي النبي - شرح كتاب صحيح الأدب المفرد" 

اليوم بإذن الله -تبارك وتعالى - مع الدرس الخامس إن شاء الله والسادس 
من هذه السلسلة المباركة "شرح كتاب الأدب المفرد" للإمام البخاري. 
رحمة الله -تبارك وتعالى- عليه وعلى كل علمائنا الأفاضل الكرام. 


أما الدرس الخامس» فهو الخامس والسادس مرتبطين ببعض »2 ولعل 
السابع كمان هيكون معاهم إن شاء الله والتلات دروس دول بتتكلم 
عن أهم نقطة متعلقة بحياة الإنسان المسلم. 

أحبابى اللى يقرأ كتب التنمية البشريةء ويقرأ الكتب المتعلقة بالعلاقات 
الإنسانية بعضها وبعض »2 وإزاي نقدر نحافظ علیهاء بيلخص الكلام ده 
كله في كلمة قاها "ديل كارينجي". قال: "إن تسعين في المية من بجاح 
العلاقات الشخصية بين الناس متوقفة على قضية الاهتمام", لو اللى 
قدامي النهاردة أنا عايز أكسبه, وعايزه فعلًا يحبني, ويكون إنسان فعلًا 
وإنك بتحبه» وده فعاه واقع, أنا جالى أحد الشاب الشاب ده كان 
قرر إنه ينتحر, فلما قعد معايا في المسجد, وبدأنا إن أحنا نتكلم مع 
بعض »2 وناخد وندي مع بعض» قلت له: يعني مفيش حاجة في احياة 


"الأدب مع الخلق" من سلسلة "على هدي النبي - شرح كتاب صحيح الأدب المفرد" 

يعني تخليك تتراجع عن هذه الفكرة, فقال لي: فيه حاجة واحدة بس 
تخليني إن أنا أتراجع عن فكرة الانتحار. قلت له إيه؟ قال لي جاك 
قلت له مين جاك؟ قال لي دا ده الكلب بتاعي! قال لي: أنا والدق ما 
بتهتمش بياء والدي ما بيهتمش بياء إخواتي الكبار والصغيرين كل واحد 
في طريق» وأنا حاسس إن أنا وحيد ما حدش بيهتم بياء إلا الكلب ده 
الكلب ده بأكون حاطه فوق على السطح أول ما يشوفني يجري علياء 
ويطلع كدا يقف على رجليه» ويحط أيديه على كتافي ويحضني» فدي 
الحاجة الوحيدة اللي ممكن تخليني أفكر إن أنا ألا أنتحر. 

أذكر برضه. إن زمان وأنا في ثانوي كده, كنت شغال مع حد من 
قرايبنا في مطعم فول, فكنت بعمل سندوتشات وحاجات من کده» 
وكان ابن خالتي دايا بيشوف فيه واحد مجنون کده» ييجي كل يوم 
الصبح. فكان يقول لي: أول ما يجيلك حط له الأكل» وحط له 
الشرب» وحط له كل اللي هو عایزه» فكنت بالفعل بعمل کده» أحط 
له أكله. وأحط له شربه. وأطبطب عليه وأكلمه كلمة طيبة» هو 
مجنون أصلا. -سبحان الله-! وكان لما بيقعد معايا يحكي لي بقى عن 
أحداث حرب الاستنزاف وحرب تلاتة وسبعين» فتبين لي بعد كدا من 

حد من جيرانه, إن الراجل ده كان ظابط أصلًا. وما أصابموش الجنون 
إلا بسبب إن هو كان بيحب واحدة حب شدید جدًا جدًا جدَا 
وتزوجهاء ونظرًا طبعًا هو كان بيسافر كتير عشان هو کان حكم شغله. 
وحكم عمله, والكلام ده فرجع في يوم فجأة, عايز يعملها مفاجأة, 
فلقاها -والعياذ بالله- مع واحد تان في قلب بيته» فطبعًا أصيب 
بصدمة كبيرة جدّاء وأصابه الجنون, إن هو حس في يوم من الأيام إن 
هو مفيش حل بيهتم به» أو حد بیحبه» أو حد بيراعيه. 

نموذج تالت ذكره "ديل كارنجي" في أعظم کتب» وأشهر كتبه "كيف 
تكسب الأصدقاء؟" فقال: إن كان ليه دكتور زميله صاحبه» في أحد 
المصحات النفسية» فكان بيعمل يعني دراسة وإحصائية عن أهم 
الأسباب اللي بتوصل الناس لمرحلة الجنون» فكان بيقول إن كانت 
عندهم مريضة., المربضة دي كانت تزوجت, وكانت طبعًا بتحلم طبعًا 
إن زوجها ده هيبقى الزوج والأب, كل حاجة في حياتّاء العاطفة, 
والمشاعر, والحنان. وغير ذلك» وكانت بتحلم برضه. يعني كانت من 
أمانيها برضه إن هيا تحمل» وتشيل الطفل ابنها الصغير وكده. فبيقول: 
زوجها ده كان بيضريها ضرب عنيف جدَاء كان بيشتمهاء كان بيطردها 

في عز البرد, في أيام ما كان التلج بينزل» بيطردها ويبهدها والكلام ده 
فأصيبت بالجنون, فالدكتور ده بيقول لما جت عندنا مستشفى الأمراض 
العقليةء كانت المرأة دي كل يوم تعمل مسرحية إن هي بتتزوج» وإن فيه 
زوجها بقى إيه ماشية معاه بقى كأنهم في زفة كده, وإن هو بيحبهاء وإن 
هي بتحبه» وبعد شوية تنادي على الدكتور يا دکتور يا دكتور! شفت 
فلان ده» ده اللي ربنا -عز وجل رزقني به» وتقعد کزه کده. وهو 
أصلًا مفيش أي حاجة في أي حاجة, ولكن هي لأن الاهتمام بيهاء 
وعنايتهاء والعناية بيهاء والاهتمام بماء فقدته في العالم الحقيقي» فهي 
بتدشده الآن في العالم اللي هو الخيالي» أو العام الغير واقعي. 

فالدكتور بيقول إن أكتر من تسعين في المية من أصحاب الأمراض 
النفسية» إغغا أصيبوا بحذه الأمراض بسبب قلة العناية وقلة الرعاية. 


أنا الآن معانا حالة خطيرة جدَّاء يعنى أسأل الله -سبحانه وتعالى- إنه 
يعيننا عليهاء برضه نفس القصة لأخت من الأخوات, الأب بيضرب, 
الأم بتشتم» الأخوات بيهينواء أخ آخر حاول الاعتداء, فهي -سبحان 


بل 


الله- أصيبت عرض نفسى خطير جدًا جدًا جدَاء يعنى أسأل الله - 


٠ 
يف‎ 

سبحانه وتعالى - أن يعينني أنا وزوجتي على هذه الأخت, إن احنا نحاول 
نخرجها من الواقع اللي هي عايشة فيه. 

القضية قضية عدم اهتمام الناس بعضهم ببعض, في حالة إن أنا لن 
أهتم بإنسان» تكون النتيجة إن فعلًا حقيقة أنت هتخسر كتير جدًا. 
أذكر موقف أخير برضه من واقع حياتناء ونخش بقى على كلام الإمام 
البخاري» اللي أصل للأصول دي أصول العلاقات بين الناس بعضها 
وبعض» يذكر أهل الشيخ العريفي -حفظه الله-. وأسأل أن يرحمه 
وي رحمنا جميعًا برحمته الواسعة, يذكر إن فيه دكتورة ما شاء الله ناجحة 
جدًا جدًا جدًاء العيادة عندها لا تخلو أبدًا أبدًا أبدّاء ولا سأل عن 
السر في نجاح الدكتورة وارتباط كل المرضى جا من النساء طبعاء فبتقول 
إن هي عندها يعني أجندة كده بتكتب فيها كل مريضة واسمها واسم 
الحالة اللي كانت عندهاء وآخر مرة زارت أمتى؟ وزارت ليه؟ يعني هي 
كانت زارت مثلا عشان ابنها كان تعبان وعنده برد والكلام ده. 
وبتسجل كل ده في أجندة عندهاء وأول ما مريضة بتتصل عليها في 
العيادة مثلا, بتخلي مثا الممرضة بترد. أيوه مين؟ ده فلانة الفلانية 
طب لحظة واحدة أحولك على الدكتورة. تخش الممرضة تقول ها ده 

فلانة الفلانية كلمتك» هي بسرعة من الأجندة تطلع امهاء وآخر مرض 
كان عندهاء وآخر مشكلة كانت عندهاء فالدكتورة أهلا وسهلا أزيك 
أخبارك؟ عاملة إيه يا فلانة» وأحوالك إيه؟ ما شفتكيش من زمان» بقى 
لي شهرين ما شفتكيش» طب ابنك اللي كان تعبان أخباره إيه؟ طب 
والبرد؟ طب والرشح؟ طب كذا طب كذا طب كذا؟ فهي في الجانب 
الآخر المريضة» أو أم الطفل المريضء تبقى في حالة ذهول تام, 
معقول من شهرين فاكراني مع إن أنا آخر مرة رحت ها العيادة, كان 
فيه عشرين تلاتين أربعين خمسين حالة قبلي» وخمسين حالة بعدي, 
معقول فاكرين في وسط المية حالة» فبتكون النتيجة إن المريضة دي 
بترتبط بالدكتورة دي ارتباط وني ثيق جداء ليه؟ هي حست إن هي بتهتم 
ا ب eee‏ 
هي ما شاء الله يعني مهتمة بيها وبترعاهاء فكانت النتيجة إن عيادقا 
طبعًا لا تخلو طبعا بفضل الله -عز وجل-, ثم بما تقوم به من إظهار 
مشاعر الاهتمام والرعاية بمذه المريضة. 

الإمام البخاري -رحمه الله-. طبعًا وعلمائنا وطبعًا من قبل ذلك النبي 
-صلى الله عليه وسلم-» كانوا يعلمون علم اليقين الجزئية دي» فكان 
النبي -صلى الله عليه وسلم- أصّل لنا عدة أصول مهمة جدًاء إزاي 
نخلي الناس تحبنا؟ ونخلي الناس في نفس الوقت تكون, ما شاء الله لا 
قوة إلا بالله. يعني معانا العلاقة طيبة جدًا جدًا جدًا وفي نفس الوقت 
هيبدأ يديك بعض الحاجات كده يقول لك طب خد بالك من دي 
علشان ما ينفعش تعملهاء لأن دي بتفسد العلاقات بين الناس بعضها 
لحن 


أحبابي أنا قرأت اكتر من مية وخمسين كتاب متعلق بالحزئية دي في كتب 
التنمية البشرية, وكان من أهم الكتب اللي أنا اهتميت بيها قوي كتاب 
"ديل كارنجي" كيف تكسب الأصدقاء, والكتاب ده حقيقة كتاب رائع 
جدًا جدَّاء ولكن والله حقيقة أحبابي, كل ما بقرأ فيه قاعدة كده» أو 
بقرأ فيه فصل جديد. أقول -سبحان الله-» إحنا ليه مش عايزين نطلع 
الخير اللي عندنا للناس؟ ليه هما قدروا ياخدوا الحاجات دي ونشروها 
وسط الناس؟ إحنا ليه مش عايزين نطلع كم الخير» وكم القواعد اللي 

الرسول -صلى الله عليه وسلم- وضعها لناء أو ربنا -عز وجل- 
وضعها لنا في القرآن» ونطلعها للناس علشان تتآلف القلوب» ويجتهد 
كل إنسان مننا إن هو فعلا يكسب الناس, إحنا محتاجين جدًا إن أحنا 
نكسب الناس. 

لاحظوا أحبابي إن المسلمين الأوائل مانشروش الإسلام بالسيف زي ما 
بعض الناس بتقول» ولكن نشروا الإسلام حقيقة بالتعاملات الطيبة اللي 
كانت بينهم وبين بعض» أنا لو رايح النهاردة أشتري قماش من عند أبي 
حنيفة» وأنا واحد يهودي» أو واحد نصراني, أو واحد ملحد, ورايح 





ي من عنده قماش.» فبقول له» أنا عاوز أشتري من القماش ده 
PE‏ القماش ده فيه عيب كذا وكذا وكذا ممكن ما 
ينفعش معاك» إنما القماش ده كويس جدًا جدًا جدًاء فأنا أقول له طب 
وده أخباره إيه؟ يقول له واللّه أنا جايبه بكذا وأنا هكسب منه كذاء 
فهو ليك بكذاء فأنا أجد منه الصدق» وأجد منه الأمانة,» وأجد منه 
الحاجة دي ممكن تكيّنبه كتير جداء فهو رفض المكسب الحرام علشان 
يقول لي خد بالك من المكسب ده. واداني النصيحة, وأشار على 
بالشيء الكويس اللي هو بالنسبة ليه هتكون النتيجة إيه؟ هتكون 

النتيجة هوا أنا لما اسأل هو ده مين؟ ده أبو حنيفة, مين أبو حنيفة؟ ده 
ديانته ايه اللي بتأمره إن هو يكون صادق وأمين كده؟ ده ديانته 
الإسلام» تكون النتيجة إن أنا لازم أأسلم. لما أشوف مثل هذه 
الأخلاق. وأشوف مثل هذه التعاملات 


أحبابى, نما لا شك فيه إن أكتر حاجة تجذب الناس للإسلام هي إن 
أحنا نعمل معاهم حاجتين: 

أولا: يشوفوا مننا إن أحنا مهتمين بيهم» من باب الخوف عليهم, أو 
الحرص عليهم, الحاجة التانية إن هما يشوفوا مننا أخلاق» يشوفوا مننا 
أدب, يشوفوا مننا أمانة. يشوفوا مننا أخلاق, أحد إخوانا اللى بيشتغلوا 
في الدعوة إلى الله -عز وجل سافر لأطانياء ومسك مرکز إسلامي 
كبير جدًا جدًا هناك, ففي يوم بيقول أنا كنت راكب الميكروباص, وبعد 
كده اتنقلت من المركز ده طركز تان» واتدشر في الولاية اللي أنا رايح 
فيهاء أو المدينة اللي رايح فيهاء إن فيه شيخ جاي للمكان ده فبيقول 
أنا رحت طبعًا بري المسلمين, لابس المجلابية, باللحية. الطاقية, فک 
الأتوبيس› فرحت أديت الراجل جل المبلغ المادي اللي هو المفترض ياخده, 

يعنى مغلا أنا أديته مثا عشرة دولار هو المفترض ياخد مثلا سبعة أو 
عُانية أو ياخد مغل سنتات معروفة مثاه أو كد أديت له مية هو 
المفترض يرد لي اتناشر سنت» ده على التقريب يعني, فهو أنا أديته المية 
فهو المفترض يدينى اتناشر سنت الباقى, فهوا أدان تمنتاشر سنت زيادة, 
فأنا خدته وأنا عارف إن في ستة سنت زيادة حاططهم في جيي» وأنا في 
صراع نفسي داخلي» صراع نفسي داخلي» هل يا ترى آنا ارد له ست 
سنتات» طب ما هي الحكومة الألمانية أصلا مش محتاجة الكلام ده 
أصلا, أيه ستة سنت أصلا؟ وأنا في نفس الوقت لسه جاي جديد, 
ومحتاج أجمّع أموال» طب أجمع أموال! ما أجمعش, أرد وما أردش! 
فكانت النتيجة تقول لي أنا بعد صراع كبير جدَّاء وأنا نازل طلعت ستة 
سنت وأديتهم للسواق, وقلت له: أنتا يعنى أكيد الستة السنت دول 
غلطت فيهم, وأنا أخاف عليك إن أنت تغلط هنا ستة سنت وهنا ستة 
سنت وهنا ستة سنت» فأنت تيجى في آخر الشهر أصلا متلاقيش ليك 
راتب» لأن أنت بيتخصّم منك كل العجز ده» وقال له خد بالك» وخد 
بالك والكلام ده وحسسه فعا إن هو مهتم بیه» ونصحه وأشار عليه 





عشورة كويسة, وخد بعضه ونزل دخل المسجد. 


"الأدب مع الخلق" من سلسلة "على هدي النبي - شرح كتاب صحيح الأدب المفرد" 


شبكة الطريق إلى الله way2allah.com‏ 

فبيقول تان يوم لقيت فيه واحد داخل علي» فبيسلم علي» فبيقول أنا 
الشكل عارفه» بس أنا مش عارف مين ده» سلم على وقال: أنا جاي 
أشهر إسلامي, فأنا فرحت جدًا إن أنا في تان يوم ليّ في المركز واحد 
جاي يشهر إسلامه» فأنا بسأله أنت معت درس أمبارح؟ لأ طب أنت 






معت كلمة أمبارح؟ طب أنت عايز تأسلم ليه؟ قال له أنا مش عايز 
أسلم عشان أنا معت درس» ولكن أنا عايز أسلم, لأن أمبارح أنا كنت 
عارف إن فيه شيخ جديد جاي للمكان هناء وأنا تعمدت إن أنا أزود 
على المردود ليك الستة سنت دول عشان أشوف مدى أمانتك. فلما 
لقيتك أولًا أمين» ولقيتك فعلًا واستشعرت منك إنك خايف على 
وحريص عليّ» رغم إن أنت على دين خلاف ديني؛ رغم إن أنت من 
وقدمت لي إرشاد» وحسستني أوي إن أنت عايز ترعاني, وأنا مش على 
نفس دينك» فقلت: أمال لو كنت على دينه هيهتم بي ازاي» وهيرعاني 
إزاي» فكانت النتيجة إن هو دخل في الإسلام بسبب إيه؟ بسبب 
حاجات بسيطة جداء ووصل بيها لقلب الناس» هي الجزئية اللي أنا 
داعا هدندن عليها خلال الدرس ده كله والدرس اللي بعده» واللي 

مهتمين بم جدًاء إن أحنا حريصين عليهم جدًاء إن أحنا بنقف معاهم 


في مواقف هما يعنى محتاجين حد يقف فيه معه» هتكون نتيجة جميلة 


A 
«٠ 


.| 


عايز بس أختم معلش سامحون, طبعًا الكلام ده كله بشوفه من خلال 
العلاقات العامة, إحنا كم رأينا من شاب انتكس» بسبب إن زمايله اللي 
حواليه ما وقفوش جنبه. كم رأينا من شاب كان بیتزوج» شاب ملتزم» 
وكان بيطلب مننا إن أحنا نكون واقفين معاه, أثناء بقى وهو بيطلع 
العفش» مش عارف بيعمل إيه» بيسوي إيه, كان بينتظر منناء واحنا 
عارفين إن عليه دیون كتير جدًا بسبب الزواج» إن أحنا نروح مغلا نقف 
معاه في الدين, ونقضي عنه الدين ده» وكانت النتيجة إنه ما وجدش في 
الموقف ده إلا الشلة القديمة» إلا الأصحاب القدام, هما اللي كانوا 
واقفين معاه, وهما اللي كانوا بيساعدوه» هتكون النتيجة إيه؟ هيرجع لنا 
كملتزمين» هيرجع لينا كبيئة تدين» ولا هيروح للأصحاب التانيين؟ لا 

بيروح للأصحاب التانيين نظهر بقى الاهتمام, ولكن نظهر الاهتمام 
بعد فوات الأوان» وده ما ينفعش» ناخد بالنا من الكلام ده. 


علشان كده الشيخ بدأ يذكر لينا المعاني دي في الكتاب» فالشيخ ذكر 
لنا كتاب مھم چا قال أول حاجة: "باب معونة الرجل لأخاه", وده 
في الحديث رقم ۹ 

وفيه: أن البي -صلى الله عليه وسلم- لما سأله أبو ذر: "سَأَلْتْ الب 
صَلَى الله عليه وسلّمَ أي العَمَل أَفْضَلْ؟ قالَ: إِمَانْ بالل وجِهَادُ في 
سَبيله قلتُ: فأيّ الرَقَابِ أفْضَاه؟ قالّ: أغلاهًا عن وَأَنْفَسْهًا عند 
أهْلهاء قُلث: فان ل أَفْعَلْ؟ قالَ: تُعِينُ ضَايعًا". 

لو واحد في يوم من الأيام ضائع» ضائع بقى فكريًا. مشتت ذهنيّا مش 
عارف يوصل حل» تكون أنت واقف معاه عشان تحاولوا تفكروا مع 
بعض» وتفكروا مع بعض بصوت عالي» عشان تخليه يوصل للطريق 


الصحيح, أو يوصل للمكان الصحيح. 

"تعين ضائعًا" أو واحد تایه في الطريق تاخده من ايديه کده» وتوصله 
لحد ما هو يكون عايزء فيستشعر أن أنت مهتم به» رغم إن مفيش أي 
علاقة بينك وبينه إلا رابطة طبعًا الإسلام والإخوة ني الدين. 

'نُعِينُ ضَابعَاء أؤ تَصْبَعْ لأخرّق". واحد لا يجيد الصنعة المعيئة» فأنت 
تساعده» وتعینه» وتفهمه» وتعرفه لحد ما يكون صنايعي ما شاء الله 
كويس جدًا. "قالَ: فإنْ 1 أَفْعَلْ؟ قالَ: تَدَعٌْ النّاسَ مِنَ الشّرٌ فا 
صَدَقَةٌ تَصَدَّق با على نَفْسِكَ"١.‏ 

مش كده وبس» ده الشيخ كمان ذكر لنا باب تانى» وهو باب ذكر فيه 
حديث مهم جدًا اللي هو الشيخ بيذكر فيه؛ يقول "باب ما يجب من 
عون الملهوف". واحد واقع في مشكلة! واحد واقع في أزمة! ما 
تسيبهوش, خد بالك إن الشاب اللي جالي وعايز ينتحرء لأن لا 
حاسس بأب» ولا حاسس بأم» ولا حاسس بأخوات» ولا حاسس 
بأصحاب» كل أصحابه اللي حواليه بيخونوه بيغدروا بيه فبالتالي هو 
كان عايز ينتحرء إلا الكلب اللي كان داعا بيستشعر إن هو بيحبه» 
إن هو يعني بيهتم بيه جدًا. 


١‏ صحيح البخاري 

الشيخ بيقول "باب ما يجب من عون الملهوف", لو في يوم من الأيام 
واحد ملهوف» حاول بقدر المستطاع إنك تقف معاه» وتساعده, 
وتعينه, وتاخد بأيديه, وده اللي النبي -صلى الله عليه وسلم- ذكره في 
حديث ٣۰٣‏ عندنا اللي هو حديث أي ذر السابق؛ الشيخ ذكره تاني, 
وحديث "٠5‏ وهو حديث إن النبي -صلى الله عليه وسلم- قال: 
"على کل ملم صَدَفَة فقالوا: يا تي الله فمن 1 يجَذْ؟ قال: يَعْمَلُ 
بِيَدِو فَيَنْقَعْ نَفْسَهُ ويَتَصّدّق قالوا: فان جد؟ قال: يعن ذا الحاجة 


الملْهُوفَ" تشوف واحد فقير, تبقى واقف معاه. 


فالبي -صلى الله عليه وسلم- قال: "يُعِينُ ذا الحاجة الَلَهُوفَ قالوا: 
فان 1 يجذ؟ قال: فَلْيَعْمَل با معروفٍ"", إذا ما كنتش قادر خالص إن 
أنت متم به» أو تساعده. أو تعينه» خلاص» خد بالك أهم حاجة إنك 
لما تتكلم معاه تتكلم معاه بالكلمة الطيبة. 

الشيخ برضه أتكلم معانا على الأمر التاننء بعد إن أحنا نعين الناس, 
الحاجة التالتة بنقول لك: حاول دايا في علاقاتك مع الناس» ودي 





: صحيح البخاري 

كانت كلمة بيتكلم عليها علماء التنمية البشرية» إن حاول بقدر 
المستطاع إنك عشان تكسب الناس خد بالك من كل كلمة أنت 
بتقوهاء خد بالك إنك ما تقولش كلمة في يوم من الأيام تجرح, أو تتكلم 
في يوم من الأيام بكلمة تتعبه. 

أذكر ليكم مثالين» وسامحون أنا بذكر من الواقع كتيرء علشان أقول 
لكم الواقع ده بقى كده بسبب اللي أحنا عايشين فيه الآن» أخت من 
الأخوات كان في أحد المصالح مثلا الحكومية, كانت منتظرة دورها 
عشان تخلص حاجة لحاء وفيه واحدة مسلمة, وهي متبرجة جدَّاء عندها 
حوالي سبعين سنة, وكاشفة شعرهاء ومكياج» وميك اب» ولابسة بادي» 
ولابسة استرتش, ورايحة جاية» برضه منتظرة دورها وحاجات من كده. 
فالأخت المنتقبة قالت أنا لازم أقوم أتكلم معاهاء لازم أقوم أنصحهاء 
لازم أقوم أذكرها بالله. فخدوا بالكم ممكن عندنا طرق كتير جدًا 
للنصح» وطرق كتير جدًا للتذكير» ولكن شوفوا الأخت بدأت معاها 
قامت قايلة ها إيه؟ لو سمحت يا حاجة! دي كانت أول نقطة, لو 
«ممحتي يا حاجة» تمكن أسألك سؤال؟ قالت ها اتفضلي» قالت ها: هو 
أنتِ مسلمة ولا كافرة؟ طبعًا أنا ما أقولكمش طبعًا إيه اللي حصل 

ولكن يعني أنا مش عارف هي الأخت دلوقتي في العناية المركزة» وربنا 
أخت تانية» شغالة في مكان ماء ومعها اتنين زميلاتماء واحدة عندها 
خمسة وأربعين سنة, وطُلَقّتء وكانت بتمر بظروف صعبة شوية» وبعد 
كده تزوجت وهي عندها ستة وأربعين سنة سبعة وأربعين سنة, ربنا - 
سبحانه وتعالى- رزقهاء التانية بنت عندها خمسة وعشرين سنة متزوجة 
بقالحا ست سنين» وإلى الآن ربنا -سبحانه وتعالى- ما رزقهاش» فهي 
حبت إيه! لما دي قالت إن أنا الحمد لله حامل» ودي طبعًا شافت إن 
هي إبه؟ اتكسرت شوية بسبب إن ربنا لسه ما رزقهاش» أنتم عارفين 
الحاجات دي حساسة شوية بالنسبة للبنات بالذات» فقامت الأخت 
دي قالت إيه» أنا لازم بقى أهدّي الأمور شوية وأقول ها كلمتين كده 
يهدوا الأمور شوية فهي للأسف ما قالقش كلمتين يهدوهاء دا هي 
حدفتها بقالبين طوب في دماغهاء هي قالت لما: روحي جاتك خيبة, 
دي عندها سبعة وأربعين سنة وخلفت» وأنت عندك خمسة وعشرين 
سنة لسه ما خالفتنيش؟ هي قالت: أنا كنت عايزه أهزر معاها فطبعًا 

عشان أهدي من روعها شويةء ولكن للأسف أنا حاسس إن هي ضربتها 
طلقتين في دماغها. 

طبعا كانت النتيجة إن الأخت اهارت نفسيًا طبعًاء وبكت بكاءً شديد, 
وحصلت مشكلة كبيرة جدًا يومهاء ده طبعًا إن أحنا ما خدناش» أو ما 
اتعلمناش» أو ما اتربيناش على إن أحناء خد بالك من كل كلمة أنت 
بتقوهاء ربنا -عز وجل- أصّل لهذا الأصل في القرآن, فقال: "وَقُولُوا 
لاس ع" 

الإمام البخاري -رحة الله عليه-» عمل باب كامل» "باب قول 
المعروف"» لما تيجي تتكلم كلمة؛ لازم تكون الكلمة دي كلمة معروف, 
كلمة خيرء ما تكسرش بيها حد» ولا تجرح بما حد, ولا تؤذي بيها 
مشاعر حد, النبي -صلى الله عليه وسلم- قال» وذكر فيها حديث 
عبد الله بن يزيد الخطمي» قال: قال رسول الله -صلى الله عليه وسلم- 
: "کل مَعروفٍ صَدَقَة"”, وذكر طبعًا ده تحت قول المعروف» من باب 
إن من أهم الأمور اللي تدخل تحت فعل المعروف؛ القول المعروف, 
الكلمة الطيبة, الكلمة الحسنة, الكلمة التي لا أؤذي با أحد, الكلمة 





0 صحيح البخاري 


"الأدب مع الخلق" من سلسلة "على هدي النبي - شرح كتاب صحيح الأدب المفرد" 






شبكة الطريبق إلى الله way2allah.com‏ 
الح أعبر كما عن الكلمات الطيبة, حى وإن كانت الكلمة دي 2 يوم 
من الأيام هي كلمة حب» إن أنا في يوم من الأيام أقول لواحد أنا حبك 


ف اللّه طبعًا بين واحد وواحد, وواحدة وواحدة. 


زي ما البي -صلى الله عليه وسلم- ٤‏ يوم من الأيام "أخذ بيدّيه حهيعًا 
بكفي الحسن أو الحسينٍ صلواث الله عليهما وقدمّيه على قدم رسولٍ 
لله صلّى الله عليه وسلّمَ ورسولٌ الله صلی الله عليه وسلّم يقول: إِرْقَه 
زوفي لفظ: تَرَقّ | ۷۰ ) قال فرقي الغلام حتى وضع قدميه على صدر 
سول الله صلَى الله عليه وسلَمَ ثم قال رسول الله صلَى الله عليه وسلّم: 
افخ فاك ثم قبّلّه ثم قال الهم أَجِبّه فإبى أَحِبّد"؛ 


أنا النهاردة أما أشوف واحد. -سبحان اللّه-! جاي في يوم من الأيام 
بيتكلم معايا با كلمة دي يقول ف -سبحات اللّه- واللّه أنا بتصل 
عليك لحاجة واحدة بس .2 أنا واللّه أنا مش عاير لا مصلحة ولا عاير 


لادب المفرد 

كذاء ولا عايز كذاء ولا عايز كذاء ولكن في بعض الأوقات بيقول لي: 
أنا منتظر بس إن حد يقول لي أنا بحبك في الله مش أكتر من كده. 
هحكي لكم حاجة من جوه كواليس الدعاة, ربنا يا رب حفظهم جميعًاء 
الدعاة دول بشرء في بعض الأوقات يصاب بحم شديد جدّاء وغم شديد 
جدّاء فأروح أكلمه أقول له إنت زعلان ليه؟ قال لي: -سبحان الله- 
ما حدش بيتكلم إلا علشان سؤال» علشان فتوی» علشان كذاء علشان 
كذاء علشان كذاء وكم نحن نشتاق -دا ده داعية إلى الله- يقول لي: 
وكم أشتاق إن حد يرفع سماعة التليفون» يقول لي: آنا مش عايزك 
لحاجة, كل اللي أنا عايزه بس منك إن أنا أقول لك أنا بحبك في الله 
ويقفل التليفون» وتنتهي المسألة على كده. 


ما أعظمها من كلمة ممكن تفرق كتير جدًا جدًا جدًا في حياة الناس» - 
سبحاكت الله-! النى -صلى الله عليه وسلم- علمنا الأصل ده تخيلوا 
في يوم من الأيام البي قابل معاذ فياخد بإيديه كده, فيقول له: "يا 






قات لَه إِيّ لأحبّكَ". بس» "والله اي لاحب" > ياخد بإيديه ويقول 
له ' اد > ثم بعد ذلك يقول له: "أوصيك يا معادُ لا تدَعَدَّ 

في ذُبْرٍ كل صلاةٍ تقول: اللّهِمّ أعتي على ذكرك وشكرك وحسن 
عبادتكَ”*, تخيلوا قدر ما وقع في صدر معاذ بعد ما النى -صلى الله 





النبي -صلى الله عليه وسلم- يلقى في يوم من الأيام أي بن كعب 
فيأخذ بإيديه كده ويقول له: "يا أبى إن الله أمرن أن اقرأ عليك", مشاعر 


و 2 


الاهتمام "إن الله أَمَرَن أن أَقْرئَكَ القَرْآنَ قال: آله سان لَكَ؟" هو 


الناس إن أنتم مهتمين بمم, إن أنتم بتراعوا مشاعرهم. 

ابن مسعود في يوم من الأيام» يعني لما طلع شجرة, الحديث معروف, 
والشيخ ذكره» هيأن معانا الآن, لما طلع في يوم من الأيام على شجرة 
عشان يجيب للنبي عود أراك» وجت الربح كشفت عن ساقيه؛ فالناس 
كلها ضحكت على دقة ساقيه, فاتحرج في الوقت ده» فالبي شف 
واحد اتحرج, يعني مثلا ممكن في يوم من الأيام مغلا أيه نشوف واحدة 

وهي مثلا حصل ها موقف محرج» فأنا عملت نفسي وبصيت ناحية 
تانية كإني ما شفتش حاجة عشان ما أحرجهاش, الموقف ده ما يتعداش, 
موقف قمة الأدب» قمة الاحترام, قمة الاهتمام الكلمة الطيبة فعلا 
اللي ترقق قلوب الناس» وتراعي مشاعر الناس, -سبحان الله-! البي 
-صلى الله عليه وسله-. فشاف الصحابة عملوا كده» فأكيد ابن 
مسعود في الوقت ده احرج جا على دقة ساقيه. وبيداري بقى كده 
علشان يداري رجليه اللي الناس ضحكت عليهاء فالبي -صلى الله 
عليه وسلم- أتدخل بسرعة بالكلمة الطيبة اللي ترفع الحرج عن عبد 
الله بن مسعود» فقال: أتضحكون من دقة ساقية؟ شوفوا تحويل الكلام, 
الإمام البخاري بيقول لنا: خدوا بالكم يا جماعة من كلماتكم» الكلمة 
لازم لما تكون طالعة, تكون طالعة بفضل الله بصورة كويسة. 

أذكر ليكم موقف تان» علشان أقول لكم أحد إخوانا كان ابتلي بلاء 
شديد جدًا جدًا جدَاء وكان ابنه في المستشفى في الحضانة لسه مولود, 

وكان يعني في الحضانة بقى, الكلام ده وأنتم عارفين الأب في الحالة 
دي» أنا مربت بالظروف دي قبل كده؛ فعارف يعني إيه يكون الابن في 
الحضانة, وعارف يعني إيه الدكتور يقول لي الولد قلبه توقف والحمد لله 
رجع تان, الولد مش عارف إيهء القصة دي بتبقى صعبة جدَّاء الولد 
اتنقل النهاردة من على الجهاز التنفسي الطبيعي إلى جهاز السباب, لا 
مش على السباب ده الولد دخل على العناية المركزة, اللي هي التنفس 
الصناعي والكلام ده فطبعًا الاضطراب النفسي اللي بيمر به الأب في 
الوقت ده بيبقى صعب جدَّاء فبيقول لي أنا في يوم من الأيام اتكسرت 
كسرة ما بعدها كسرة, فبقول له ليه؟ قال لي: أنا كل يوم بعشم نفسي 
وبين الظن في ربناء إن ربنا هيقوم لي الولد. وهيبقى كوبس» وهيبقى 
زي الفل» فرحت طلعت للولد شهادة ميلاد» فعلى ماخلصت شهادة 
الميلاد» رحت للولد في الزيارة طبعًا عشان أديلهم الحاجات اللي الولد 
محتاجهاء فلقيت الممرضة بتقابلني فبتقول لي أنت اتأخرت ليه؟ قلت 
ها معلش أنا كنت بطلع للولد شهادة ميلاد» فقامت قايلاله وتطلع له 
شهادة ميلاد ليه؟ ما هو كده كده ميت» الكلمة كانت يعني!! 

خدوا بالكم من کلماتکم» "وَقُولُوا لاس خسنا" ليه ربنا -عز وجل- 
أصّل على هذا الأصل؟ وليه الإمام البخاري -رحمة الله عليه-» ينقل 
كلام النبي في الجزئية دي, لأن ربنا -عز وجل- بيقول لنا الحكمة من 
الشَّيْطّانَ رع esse‏ > الشيطان بياخد الكلمة اللي هي 
حمّالة لأكتر من وجه علشان يوفع بها بين الناس. 


تخيلوا علاقات البي -صلى الله عليه وسلم- بالصحابة» قاعد معهم 
فييجي ينصحهم فيقول لهم: "إنما أنا لكم بمنزلة الوالد؛ أعلّمُكم"*, أنا 
لكم زي أبوكم» أنا بعلمكم, شوفوا يعني مدى الاهتمام» ومدى الرعاية 
من النبي -صلى الله عليه وسلم-, شوف البي -صلى الله عليه وسلم- 
لما كان بيحسس الصحابة إن هو مهتم بهم جڏاء ما كنش في يوم من 
الأيام حد يمرض» إلا ويلاقي أول واحد يقف جنبه هو النبي -صلى الله 
عليه وسلم-» سعد بن أبي وقاص يتعب» أول واحد يروح يزوره النبي 
-صلى الله عليه وسلم-. 


^ صحيح الجامع 

فتخيلوا أنا لما أكون مريضء وأفاجا كده إن النبي -صلى الله عليه 
وسلم- يسأل علي ويهتم بي ويكون أول واحد ييجي يزورڼ» بالله 
عليكم آنا لما الباب يخبط عليّ وزوجتي تفتح فتقول لي ألحق دا النبي - 
صلى اللّه عليه وسلم- هو اللي واقف بره. أهتم في ! ذا سال علي! اه. 
الصحابي الكريم ثابت بن قيس -رضي الله عنه-» اللي كان صوته 
جهوري شوية, وما نزل قول الله -سبحانه وتعالى-» شوفوا يا جماعة 
الاهتمام "لا تَرْفَعُوا أَصْوَاتَكُمْ فَوْقَ صَوْتِ لني وَل تَجْهَوُوا لَه بِالْقَوْلٍ 
نس مدع عي الى سل اناهن رمن لأنه خاف إن 
عمله يخبط بسبب إن صوته عالي شويةء فالبي يسأل هو فين ثابت بن 
قيس؟ اهتمام, رعاية» فين ثابت بن قيس؟ فبيقولوا له والله يا رسول الله 
ده يعني هو في بيته قد اعتزل» وراحوا سألوا عليه معتزل ليه؟ فقال كذا 
كذاء أنا رجل من آهل النارء قام النبي يقول هم: طب روحوا قولوا له 
أنت لست من أهل النار» بل أنت من أهل الجنة» مدى اهتمام النبي 
ورعاية البي» والكلمة الطيبة» لأ أنت مش من أهل النار» أنت إن شاء 

الله بإذن الله من أهل الجئة» شوفوا بقى -سبحان الله-! اختيار الكلمة, 


البي -صلى الله عليه وسلم- في يوم من الأيام, كان بيقعد معاه أحد 
الصحابة, وكان له غلام, الغلام ده بقى يبجي يتنطط على والده ووالده 
يلعب معاه, فالنبي بيقول له في يوم من الأيام "أتحبه؟" أنت بتحبه؟ فقال 
يا رسول الله: أحبك الله كما أحبه. في يوم من الأيام الراجل ده غاب 
عن مجلس النبي -صلى الله عليه وسلم- النبي بيسأل هو فين فلانء 
قالوا يا رسول الله دا مات ولده» طلع النبي -صلى الله عليه وسلمه- 
جري» وخبط على الباب» الراجل طبعا حزين مهموم» مين هيقف معاه 
في حالة زي كده؟ هو النبي -صلى الله عليه وسلم-» فطلع جري فتح 
الباب» فلقى النبي قدامه. فالنبي سلم عليه وعزاه» وقام قايل له: "أيهما 
أحب إليك؟ إن ولدك يبقى معكء ولا إن ولدك يوم القيامة لا تأق باب 
من أبواب الجنة إلا وتجد ولدك واقف على هذا الباب لا يريد الدخول 
الجنة إلا بعد أن يأخذ بيده بيدك ويد أمه» حت تدخلوا الجنة سوي 

قال يا رسول الله بل أحب الثانية» وما تركه النبي -صلى الله عليه 
وسلم- حىق ضحك. 

الابتسامة, الكلمة الطيبة, مراعاة مشاعر الناس» الاهتمام بالناس, 
هدي النبي -صلى الله عليه وسلم- اختيار الكلمة. 


من الأمور برضه المهمة جدًا اللي الشيخ ذكرها علشان برضه تفضل 
العلاقة الطيبة بين الناس بعضها وبعض» هي مسألة النصيحة, وإنك 
تنصح أخوك, ولا تيجي تنصح أخوك ما تحدفوش بقالبين طوب في 
دماغه. ولكن أنصحه بكلمة طيبة» تنصحه بحاجة ما تأذهوش» تذكره 
بالله وفي نفس الوقت لا تؤذيه. 

وذكر الشيخ لنا باب كامل فقال لنا: "باب المسلم مرآة أخيه"» ذكر 
فيه حديث أبي هريرة, أن النبي -صلى الله عليه وسلم- قال: "المؤمن 
مرآة أخيه ا مؤمن""» و "الوم أَخُو اومن" ', -سبحان الله-! ده أمر 
عجيب جدَاء إنه يذكر لنا المؤمن مرآة أخيه. شوفوا الكلمات البسيطة 
دي» أنا هسألك سؤال» أنا النهاردة أنا خارج مثلّا الصبح» فشفت 





“ الأدب المفرد 
N‏ 1 مسلم 

كده حيتي كده مش مهذبة وأنا معدي على المراية» فشفت اللحية مش 
مهذبة» فقمت مسرحها كده. وقمت خارج أو عدلت القميص 
والبنطلون وأنا خارج» هسألكم سؤال» عمركم شفتم في يوم من الأيام 
واحد واقف قدام المراية وهيا بتظهر له عيبه» قامت واخدة حتة من 
المراية كده وقامت حدفاه في دماغى لا المراية بتظهر لك عيبك» وف 
نفس الوقت ما بتأذكش» خالص» فالنبي لا يقول لنا "المؤمن مرآة أخيه" 
قدم النصيحة لأخوك المسلم. بس في نفس الوقت ما تأذهوش بالكلام» 
فذكر فيه حديث "المؤمن مرآة أخيه"» وذكر فيه كلمة عن أبي هريرة 
موقوفة على أي هريرة "المؤمن مرآة أخيهء إذا رأى فيه عيبًا أصلحه". 
من ضمن العناية والاهتمام بأخوك لو في يوم من الأيام شفته على غلط› 
أنصحه» بس نصيحتك ما تكونش بصورة قاسية, أو بصورة فجة» ولكن 
-سبحان الله- تكون بصورة طيبة. 


أحد إخواننا في يوم من الأيام راكب العربية» وشوفوا المشهدين دول 
المشهد الأول واحد جرى جرى جرى جرى, وقام جاي کسر عليه مرة 
واحدة وقام واخد بيسموها الشباب غرزة كده! فقام ده طقت ٤‏ دماغه 

وقام طالع جاري وراه» وقام جاي كسر عليه؛ أنت ما بتفهمش أنت 
مش عارف أيه؟ أنت كذا! وزعيق» فقام مرة واحدة طبعًا الباب اتفتح 
فلقى تلاتة أربعة نازلين له من العربية, كبار كده» فقال له أصل أنا والله 
خايف عليكء أنا يعني» كانت النتيجة طبعًا حصلت خناقة كبيرة جدًا 
وضرب وإهانة بشكل كبيرة جدّاء فبيقول أنا أتعلمت أنا بعد كده لو 
حد جه كسر على, يعني أنا هطلع أقول له بابتسامة طيبة» معلش خد 
بالك بس» أصل أنا خايف عليك» أنت ممكن يكون معك أولاد أو 
حاجة تعمل حاجة زي كده. فممكن تحصل لك مشكلة, قال لي أفاجأ 
والله إن هو يقولي طب أنا أسف وحقك علي وأنا غلطان, هو هنا 
اللي أنا كنت عايزه وصلتهوله. النصيحة؟ ولكن النصيحة كانت 
بالأسلوب الطيب, بالأسلوب المهذب. اللي توصل للإنسان المعنى. 
وتوصل ليه المعلومة» وني نفس الوقت ماتأذهوش. 


الشيخ قال لنا کمان من هذا الباب أيضًا إنك لو عايز نكسب الناس» 
حاول دايا إنك تكون ذال على الخير» حاول تكون دايا ذال على 

الخير» ودي تكميل لباب النصيحة» حاول دايا تدل على الخير» لو 
عندك اتنين تلاتة إخوانك» أنت اتقدمت لشغلانة وما نفعتش فيهاء 
حاول دايا إنك تدل إخوانك على الخير ده» أنصحهم بمذه الوظيفة, 
لو في يوم من الأيام “معت درس كويس, حاول دايا تدل إخوانك على 
الدرس ده لعلهم ينتفعوا بيه لو في يوم من الأيام فيه باب خير معين 
أنت ماشي فيه حاول دايا تدل إخوانك على الباب ده» وتحسسهم 
دابا أنت عايز تدهم على الخير علشان يشاركوا معاك في هذا الخير, 
ده كله من باب الخير» محدش بقى يقول لي أصل الإخلاص ومش عارف 
إيه. الإخلاص ده شيء جميل دا ولكن ما أجمل منه إنك تدل 
إخوانك وتدل أصحابك على معانى الخير عشان تاخد بإيديهم: وده 
من معان العناية والرعاية بإخواتك, إنك تكون حريص برضه عليهم في 
الآخرة, فتقدم لهم أعمال المعروف, وتدهم على الخير. 


الشيخ ذكر باب فقال: "الدال على الخير كفاعله"» من أهم الأمور 
اللي تراعي العلاقات بين الناس الدلالة على الخير» عن أبي مسعود 
الأنصاري قال: "جاء رج إلى النبئ صلَى الله عليه وسلّمَ فقال يا رسول 


"الأدب مع الخلق" من سلسلة "على هدي النبي - شرح كتاب صحيح الأدب المفرد" 










شبكة الطريق إلى الله way2allah.com‏ 

لله إن أبدغٌ بي فا لني -وده كان في غزوة تبوك, أحملني, يعني هات 
لي بعير» أو ناقة» أو جمل؛ أو حصان أركب عليه» عشان أنا عايز أجاهد 
معاك, أنا عايز أخرج للجهاد. أنا عايز أكون حريص على الخير معاك 
يا رسول الله- قال: لا أجدُ ما أحملِكُ عليه -النبي لحد هنا خلاص لا 
أجد! أنا معييش! ولكن شوفوا البي -صلى الله عليه وسلم- يعمل 
أيه قال: ولكن ائتِ فلان» روح لفلان أنا أعرف عنه إن هو ما شاء 
الله عنده ما شاء الله فلوس, وعنده كذاء وعنده كذاء ويمكن يكون عنده 
الدابة الزيادة» فروح لفلان كده لعل» وقول له إن أنت جاي من طرفي» 
الدلالة على الخير» فقال: ولكن ائت فلات فلعلّه أن يحملك. فأتاه 
فحمّله -فلما راح له وقال له أنا جاي استشفع بالنبي -صلى الله عليه 
وسلم- عندك» فأرجو إن أنت تحملني, فإداله البعير اللي تبلغ معاه- 
فأتى رسولٌ الله صلَّى الله عليه وسلّمَ فأخيره, فقال رسول الله صلّى الله 
عليه وسلّمَ: من دل على خير فله مغل أجر فاعله""٠.‏ 

حاول دايا تكون صاحب دلالة للناس على الخير البي -صلى الله 
عليه وسلم- جاءه أقوام مجتابي النمار, يُظَهمَر عليهم أثر السفرء وأثر 

الجوع» وفقراء ما عليهومش هدوم» فقام البي -صلى الله عليه وسلم- 
فذكر الناس» وحثٌ الناس على فعل الخير» فقام رجل من الأنصار وأتى 
بصرة من ذهب عجزت كف النبي إن هي تحملهاء فالناس أول ما شافوا 
ده كل الناس قامت بقى كل اللي كان عنده أكل زيادة عمله. جاب 
عنده هدوم زيادة جابجاء وحطها قدام البي» حت رأيت بين يدي النبي 
-صلى الله عليه وسلم- كومين كبيرين من طعام وثياب» عندها النبي 
-صلى الله عليه وسلم- رؤي وجهه كأنه مذهبة, حتة دهب» ليه؟ لما 
رأى الناس كلها عملت كده» فقام النبي -صلى الله عليه وسلم- قام 
ومش أثنى بقى على الناس كلها وأعماهاء ولكن أثنى على الشخص ده 
وقام قايل إيه؟ "من سن في الإسلام سُنَةَ حَسََةَ فَلَهُ أَجْرْهَاء وَأَجْرُ مَن 
عمل 55 بَعَذَه"''. 





حاول دايا تكون الإنسان اللي بيدل كل الخلق على الخير» على 
الصفحة عندك حاول داعا إنك تكتب كلمة طيبة» كلمة صالحة» 





وحاول إنك تنشرها بين الناس» والناس ينشروها عنك. رأيت في يوم 


٠"‏ صحيح مسلم 

من الأيام فيديو كويسء. حاول إنك تنشره بين الناس ويا جماعة اكتب 
كلمة كداء يا جماعة واللّه أنا نشرت الفيديو ده لأن أنا عارف إن شاء 
الله إن أنتوا هتهتموا بيه وإن أنتوا إن شاء الله هتنتفعوا بيه كتير جداً 
يا جماعة أنا أنتفعت من الفيديو ده وأرجو إن شاء الله إن أنتوا تنتفعوا 


بك . 


۰ 


الكلمة الطيبة والدلالة على الخير من أكتر الأمور اللي ربنا -سبحانه 
وتعالى- يسر لها في قلوب الناس السبيل. 


أيضًا -سبحان الله- من باب الدلالة على الخيرء اللي يخلي القلوب 
تتآلف أوي, النبي -صلى الله عليه وسلم- في يوم أبو هريرة كان بيقول 
لنا أنا كنت بقف على طريق الناس» كنت جعان جدَّاء فكنت بقف 
على طريق الناس أسأهم عن الآية» أسألهم عن الحديث؛ وأنا أعلم بهم 
لعل واحد منهم يقول ألحق بنا يا أبو هريرة! تعالى معاناء أبو هريرة يقول 
فمر علي أبو بكر, فقل له یا أبو بكر ما تقول ني آيات كذا وكذا 
وكذاء فأخبرن بالآية ثم انصرف, مقليش الحق بناء علشان أروح معاه 
يأكلني حاجة! يشربني حاجة! ثم مر عمر» فسألته عن الآية. فقال: 

فيها كذا وكذا وكذاء فم علي النبي -صلى الله عليه وسلم-, فنظر في 
وجهي, فعلم ما في وجهي, فقال: "ألحق بنا يا أبا هريرة" العناية والرعاية 
بالناس, "ألحق بنا يا أبا هريرة" قال: فلحقت به قال: فذهبت إلى بيت 
البي -صلى الله عليه وسلم-. فإذا فيه إناء من لبن أهدي إليه من أحد 
الأنصارء فقال البي -صلى الله عليه وسلم-: "يا أبا هريرة! نادي أهل 
الصفة" روح على أهل الصفةء النبي -صلى الله عليه وسلم- فيه خير 
جاله» فمش عاوز يستأثر بمذا الخير» لا › أنا عايز كل إخوان يشاركوا 
معايا في هذا الخيرء "يا أبا هريرة نادي أهل الصفة" › وكانوا أربعين 
رجلا فناديتهم, فقال: "يا أبا هريرة, اسقهم", فبدأ البي -صلى الله 
عليه وسلم- يسقهم. تخيلوا يا جماعة مشاعر أبو هريرة وهو بيقول: 
اللبن ده كان جاي للبي» والنبي محتاجه» لأنه كان يأ الهلال تلو الهلال 
تلو الحلال » ولا يوقد في بيت الي شيء, الي محتاج اللبن ده» ولكن 
شوف البي بيأصل لقضية إن كل إخوانك يشاركوا معاك في الخير اللي 
انت فیه» فنادى أهل الصفة, "اسقهم' ' فبدأ يسقيهم واحد ورا التاني. 
واحد ورا التانى, قال: حتى سقيتهم جميعًا. ثم قال البي -صلى الله عليه 
وسلم-: "اشرب يا أبا هريرة" فقال: فشربتء» "اشرب يا أبا هريرة" 

قال: فشربت. "اشرب با أبا هريرة" فقلت: واللّه يا رسول الله لا أجد 
له مسلگاء خلاص اللبن بقا هنا خلاص» معدتش قادر خلاص» قال: 
فشرب النبي -صلى الله عليه وسلم-. 


ده يديك معنى إيه؟ معنى الدلالة على الخيرء خلي الناس يشاركوك في 
الخير اللي أنت فيه» مش زي ما بدشوف للأسف كل ما أسافر مثلا 
السعودية أو في بلد أخرى» أجد بعض إخواننا اللي هما المغتربين» لو 
اتنين أصحاب في شركة معينة, الاتنين عمالين يوقعوا في بعض» علشان 
ده بمشي وبالتالي هو ده اللي يفوز بالخير كله. لاء الدلالة على الخير, 
أخوك لما يشوف إن أنت حريص على الخير» وإنت بتدله على الخير, 
صدقني العلاقات تتوطد أكتر وأكتر وأكتر, ربنا يا رب يبارك فيكم. 
من الدلالة على الخير أحاديث كثيرة جدًا ولكن إن شاء الله نكملها 
بإذن الله في الدرس القادم بإذن الله -تبارك وتعالى-. 


وصلى الله على نبينا محمد وعلى آله وصحبه وسلم. 

